CELEX: 62008FN0001
Language: sk
Date: 2008-01-02 00:00:00
Title: Vec F-1/08: Žaloba podaná 2. januára 2008 – Nijs/Dvor audítorov

8.3.2008   
            
            
               SK
            
            
               Úradný vestník Európskej únie
            
            
               C 64/68
            
         Žaloba podaná 2. januára 2008 – Nijs/Dvor audítorov
   (Vec F-1/08)
   (2008/C 64/111)
   Jazyk konania: francúzština
   Účastníci konania
   
      Žalobca: Bart Nijs (Bereldange, Luxemburg) (v zastúpení: F. Rollinger, advokát)
   
      Žalovaný: Dvor audítorov Európskych spoločenstiev
   Predmet a opis sporu
   Na jednej strane zrušenie rozhodnutia odvolacieho výboru o tom, že žalobca nebude povýšený do platovej triedy A*11 za rok 2005, a na druhej strane návrh na náhradu škody
   Návrhy žalobcu
   
               —
            
            
               zrušenie hodnotiacej správy č. 2005/016 žalobcu, vrátane rozhodnutia č. 01/2007 odvolacieho výboru o potvrdení tejto správy, ktorá bola žalobcovi doručená 2. marca 2007,
            
         
               —
            
            
               zrušiť súvisiace a nasledujúce rozhodnutia, najmä rozhodnutie o tom, že žalobca nebude povýšený do platovej triedy A*11 v roku 2007,
            
         
               —
            
            
               zrušiť rozhodnutie zúženého zasadnutia Dvora audítorov z 8. marca 2007 o predĺžení mandátu pána Michel Hervé k 1. júlu 2007 na obdobie šiestich rokov,
            
         
               —
            
            
               zaviazať Dvor audítorov na náhradu nemajetkovej ujmy vo výške 10 000 eur, ako aj na náhradu majetkovej ujmy spočívajúcej v rozdiele medzi mzdou vyplatenou žalobcovi odo dňa nadobudnutia účinnosti posledných rozhodnutí o povýšení, oznámených 3. apríla 2007, a mzdou, na ktorú by mal nárok v prípade povýšenia ku dňu nadobudnutia účinnosti týchto rozhodnutí,
            
         
               —
            
            
               zaviazať Dvor audítorov Európskych spoločenstiev na náhradu trov konania.